వావ్!
పేరుగాంచిన అగస్టో అలాగే ఆడ్రియానాలు.
నువ్వు బానే ఉన్నావా?
నీకు భయంగా ఉందా?
నాకా?
ముప్పై ఏళ్ళుగా నా మీద కోపంగా ఉన్న వారి మధ్య
నిలబడి చనిపోయిన వ్యక్తిని కొనియాడటానికి నేనెందుకు భయపడతాను?
ఓహ్, ఊరుకో. ఇంకా నీ మీద కోపంగా ఉన్నోళ్లు ఎవరూ లేరు.
పోయి చావు.
సరే, కొంత మందికి ఇంకా నీ మీద కోపంగా ఉంది.
ఇక్కడికి రావడం తప్పు అని నాకు తెలుసు.
మాక్సిమో.
సారి, లొరేనా.
నేను నువ్వు ఒక భూతానివి ఏమో అనుకున్నా.
నువ్వు అచ్చం మీ ఆంటీలాగే ఉన్నావు.
నేను లూపెలాగ ఉన్నాను అనుకుంటున్నావా?
అలా అన్నది నువ్వు ఒక్కడివి మాత్రమే.
నీకు పిచ్చి.
- డాన్ మాక్సిమో. - మారియానో.
మా తాతయ్య కోసం వచ్చినందుకు మీకు మరొకసారి థాంక్స్.
అదేం పర్లేదు, ఇది నాకు ఒక గౌరవం.
నేను ఇక వెళతాను.
ఆఖరిగా మాట్లాడబోయేది నేనా?
ఆఖరిగా వెళ్ళాల్సింది హెక్టర్.
అతను ఇంకా 30 ఏళ్ల వాడిలా ఉన్నాడు, పైగా అతని మాట తీరు వల్ల
అతను ఏది చెప్పినా మరీ ముఖ్యం అనిపిస్తుంది.
నేను వెళ్ళిపోతున్నాను.
- అస్సలు కుదరదు. - "సి" కుదురుతుంది.
లేదు, మనం ఈ కార్యక్రమం కోసమే ఇంత దూరం వచ్చాము,
పైగా ఈ ప్రదేశం నిజానికి చాలా అందంగా ఉంది.
అంటే, ఒక పార్టీ జరుగుతున్నట్టు ఉంది, కాకపోతే కాస్త విషాదంగా కూడా ఉంది అనుకోండి.
ఏదో "ఈమో" కార్యక్రమంలా.
చావు కార్యక్రమాలలో ఈమో తరహాలో వేడుక చేసుకోవడం మెక్సికో వారి ఆనవాయితీ.
నిజానికి నాకు దీన్ని చూస్తుంటే లాస్ కొలీనాస్ లో జరిగే "దియా దే మ్యుఏర్తోస్" గుర్తుకొస్తుంది.
అవును, "దియా దే లోస్ మ్యుఏర్తోస్." నాకు తెలుసు.
- కాదు, కాదు, కాదు. - కాదు.
అది "దియా దే మ్యుఏర్తోస్."
అవును, "దియా దే ల మ్యుఏర్తోస్."
అవును, ఆ జేమ్స్ బాండ్ సినిమాలోలా.
- కాదు. కాదు, కాదు. - అలాంటిది అస్సలు కాదు.
అయితే, కోకో లాంటిదా?
కొంచెం అలాంటిదే. అవును.
సరే, అది 1985 "దియా దే మ్యుఏర్తోస్."
నేను హూలియా ఇంకా మా వాళ్ళతో కలిసి మా నాన్న ఫోటో దగ్గర కార్యక్రమం జరుపుకుంటున్నా.
నేను ఆయన కోసం చనిపోయిన వారికి చేసే బ్రెడ్ చేశా.
- చాలా థాంక్స్. - అది చాలా మంచి పని.
ఎంతైనా నేను ఆయన భార్యను పెళ్లి చేసుకున్నా. ఈ మాత్రం చేయకపోతే ఎలా.
మీ పిల్లల్ని చూసి మీరు ఎంత గర్వపడుతుంటారో అనిపిస్తోంది.
శారా ఈ ఏడాది స్కూల్ లో అదనంగా బోలెడన్ని...
డిబేట్ కి స్కూల్ తో సంబంధం లేదు!
అలాగే మాక్సిమో కూడా హోటల్ లో బాగా పనిచేస్తున్నాడు,
పైగా వాడి గర్ల్ ఫ్రెండ్ హూలియాతో ఉన్నాడు, ఆ పిల్ల చాలా మంచి పిల్ల.
థాంక్స్. నాకు సంతోషంగా ఉంది.
లేదు, ఇక్కడికి వచ్చినందుకు నీకే థాంక్స్.
అంటే, ఆయన అంటే మాక్సిమోకి ఎంత ఇష్టమో నాకు తెలుసు.
నేను ఒకసారి చూసి పోదామని వచ్చాను.
సరే, నేను హోటల్ లో ఇలాగే బాగా పనిచేయడం కొనసాగించాలి అంటే, నేను ఇక వెళ్ళాలి.
కానీ మనం ప్రతీ ఏడాది మీ నాన్నతో కలిసి టిఫిన్ తింటాం కదా.
ఓహ్, క్షమించు, అమ్మా. నేను నిజానికి నాన్నతో మాట్లాడుతున్నా.
ఆయన సరే వెళ్ళు అన్నారు.
పైగా మెమో చెల్లిని ఓడించమని కూడా చెప్పారు! బై!
మిమ్మల్ని తర్వాత కలుస్తా!
ఇది మా మునిమామ్మ, ఫిడేల.
పదమూడు మంది అమ్మాయిలలో ఒక్కత్తె.
ఆమె ఎలా బ్రతికిందో అలాగే చనిపోయింది, అంటే సోఫా మీద సీట్ కోసం కొట్లాడుతూ.
అది ఎవరు?
అది మా తాతయ్య, ఆక్టావియానో.
ఆయన ఒక తిరుగులేని మగాడు.
ఆయన ఆవుల వెనుక తోడేలు పడినప్పుడు
ఆయన ఉత్తి చేతులతో దాన్ని పట్టుకుని పోరాడారని
మా అమ్మ ఒక కథ చెప్తుంటుంది.
ఆయన ఇల్లు కట్టడానికి వాడిన అవే చేతులుతో అంట.
- వావ్, ఆయన చాలా... - అద్భుతమైన వాడు, కదా?
మా కుటుంబంలోని మగాళ్లు అందరూ ఆయనలా బ్రతకడానికి ప్రయత్నిస్తుంటారు.
నా సోదరులు, నా అంకుల్స్, నా మొదటి, రెండవ అలాగే మూడవ కజిన్స్.
మగతనం అంటే ఎలా ఉంటుందో ఆయనే నేర్పాడు అని వాళ్ళు అంటుంటారు.
బై, నా బుజ్జి కొండా.
బై.
ఆయన కళ్ళు...
చూస్తుంటే ఆయన నా అంతరంగంలోకి చూస్తున్నట్టు ఉంది...
డైలీ క్రాస్ వర్డ్
- అది అలా... - లోలిట.
నువ్వు నన్ను టిఫిన్ తినడానికి ముందే పంపేసేదానివి గుర్తుందా?
నేను నిజాన్ని అంగీకరించలేకపోయా,
కానీ నా కోసం మనం ఈ రహస్యాన్ని ఇంకొన్ని రోజులు దాచక తప్పదు.
బంగారం, నీతో కలిసి ఉండటమే నాకు సంతోషం.
ఇంకొకసారి.
నువ్వు ఎలా చెప్తే నేను అలా చేస్తాను... ఎక్కడికైనా వస్తాను, నిజంగా.
అమ్మా, నేను నీతో ఒక విషయం మాట్లాడాలి.
నువ్వు నా నుండి ఎంతో కాలంగా దాస్తున్న ఒక విషయం గురించి.
ఇది నేనేం అంత కాలంగా దాచడం లేదు.
నేను చాలా రోజులుగా ఏదో మిస్ అవుతున్నాను అన్న ఫీలింగ్ నాకు ఉంది.
అంటే, నేను పెరూకి వెళ్ళింది అందుకే, అందుకే నేను మాంగో పీన్య కొండ ఎక్కాను.
- ఓహ్, పరిస్థితి దారుణం అవుతోంది. - కానీ అది చాలలేదు.
అందుకే నేను హోటల్ లో ఉన్న ఉద్యోగాలు అన్నీ చేశాను కూడా.
వెయిటర్ గా పనిచేశా, నేను... పూల్ బాయ్ గా చేశా, లైఫ్ గార్డుగా చేశా,
చివరికి "క్వాత్రో మానోస్" ఇద్దరి పని ఒక్కడినే చేశా.
కానీ ఏదో మిస్ అవుతున్నాను అనే అనిపిస్తోంది.
ఓహ్, దేవుడా, ఇక ఇప్పుడు సితార వాయించడం నేర్చుకుంటావు, అవునా?
నా తండ్రి ఎవరో నాకు తెలియాలి.
ఓహ్, అలాగా.
అది మంచి ఐడియా అని నాకు అనిపించడం లేదు, చాడ్. ఇది ఇంతకు ముందే మాట్లాడుకున్నాం.
లేదు, నువ్వు అలా అని చెప్పావు. నేను విన్నాను.
ఎప్పుడూ ఏదొక వంక పెడుతూనే ఉన్నావు. ఏదొక కారణం చెప్తూనే వచ్చావు.
కానీ ఇక నావల్ల కాదు. నాకు తెలియాలి.
ఈ నిర్ణయం తీసుకునే హక్కు నాకు ఉంది.
సరే.
నీకు అదే కావాలంటే చెప్తాను.
నేను ఆయన సమాచారం ఎక్కడ ఉందో చూడాలి, కాసేపటి తర్వాత కలిసి ఆయనకు ఫోన్ చేసి చూద్దాం.
ఏమంటావు?
సరే.
థాంక్స్.
నీ బాధను నేను అర్థం చేసుకోగలను, బంగారం.
డాన్ పాబ్లో! ఇక్కడ ఉన్నారా.
నేను ఇవాళ నూటికి నూరు శాతం మీకు సర్వీసు చేయడానికి సిద్ధంగా ఉన్నాను,
మీకు ఏ సాయం అవసరమైనా, అది ఎలాంటి సాయం అయినా సరే, నేను రెడీ.
నిన్ను చూడటం సంతోషం, మాక్సిమో.
ఇవాళ మనకు నిజానికి పెద్ద సవాలే ఉంది.
ఇదే నీ అతిపెద్ద టెస్టు.
ఏంటది?
ఇంకొక శవం బయటపడిందా? రెండు శవాలా?
ఓరి, దేవుడా, పది శవాలు కనబడ్డాయా?
సిద్ధంగా ఉండు.
స్టాక్ రూమ్ పరిమితం చేయబడిన ప్రదేశం
మన కొత్త మద్యం డిస్ట్రిబ్యూటర్ నుండి
మనకు ఇందాకే పెద్ద డెలివరీ వచ్చింది.
మనల్ని ఇవన్నీ ఇవాళే ట్రై చేయమని అడిగారు.
ఒకపక్క డాన్ పాబ్లోతో కలిసి
రోజంతా మందు కొట్టే అవకాశం రావడంతో నాకు సంతోషంగా ఉంటే,
శారా మనసు మాత్రం బాధతో నిండిపోయి ఉంది.
ఏమైంది, బంగారం?
మీ నాన్న గుర్తుకొచ్చి బాధగా ఉందా?
అవును.
కానీ ఇంకొక విషయం కూడా ఉంది.
మనం ఒకసారి ఒక్క దాని గురించే బాధపడాలని లేదులే.
నేను ఒకసారి నాకు బాధగా ఉంది అని ఆలోచించుకుంటూ బాధపడ్డాను,
దాంతో నా బాధ ఇంకా పెరిగిపోయింది.
చాలా బాధగా అనిపించింది.
అంటే...
నేను ఒక అమ్మాయి గురించి బాధపడుతున్నాను.
అదేం పర్లేదు.
నీకు దాని గురించి మాట్లాడాలని ఉందా?
లేదు, ఇక మాట్లాడాలని లేదు! నేను ఆ విషయం చెప్పినప్పుడు నీ మొహం ఎలా పెట్టావో చూశా.
అది నిజం కాదు!
నీ విషయంతో నాకు ఇప్పుడు ఇబ్బంది లేదని తెలుసు కదా.
నా "విషయమా"?
అమ్మా, నువ్వు నోరారా ఆ పదాన్ని కూడా పలకలేకపోతున్నావు.
బహుశా నువ్వు బయటకు "సరేలే" అన్నట్టు ఉన్నావు ఏమో,
కానీ...
నన్ను నిజంగా ఎప్పుడు పూర్తిగా అంగీకరిస్తావు?
డార్లింగ్!
శారా, ఆగు!
నేను మళ్ళీ తప్పు చేశాను, రోబెర్తా విషయంలో చేసినట్టే.
చింతించకు, బంగారం.
నాకైతే నువ్వు ఏం చేస్తే...
మన కుటుంబం పరిస్థితి భలే ఉంది, కదా?
...ఆ బాటిల్ గడ్డకట్టడానికి కారణం నా కజిన్ అందులో నీళ్లు కలిపి పెట్టేసాడు!
ఆయన టకీలా తాగేసాం అని తెలిస్తే మా నాన్న ఎలా స్పందిస్తారో అని మేము చాలా భయపడ్డాం.
మాకు ఎంత తలనొప్పి వచ్చిందంటే, మా నాన్న అది చూసి నవ్వుకున్నారు!
పొట్ట చెక్కలయ్యేలా నవ్వారు!
మనల్ని చూడు, మాక్సిమో.
అరెనల్ వీధి నుండి వచ్చిన ఇద్దరు కుర్రాళ్లము,
మెక్సికోలోనే బెస్ట్ హోటల్ లో పనిచేస్తున్నాం.
పైగా పని వేళలో మందు తాగుతున్నాం.
మనం ఎలాంటోళ్ళమో తెలిసి ఉంటే, మనల్ని పనికి ఎందుకు రమ్మని ఉంటారు?
ఈ తరువాతి బాటిల్ నయరిట్ నుండి వచ్చిన తెల్లని టకీలా.
నేను నిన్ను ఇంత ఎక్కువగా ప్రోత్సహించడానికి ఉన్న ఒకే ఒక్క కారణం
నువ్వు ఈ పనిలో బాగా రాణించాలని.
నువ్వు ఆ మ్యాచ్ బుక్ తో నా ఆఫీసులోకి వచ్చిన క్షణం నుండే నాకు ఆ కోరిక మొదలైంది.
నేను అంత పని చేసానంటే నమ్మలేకపోతున్నా.
నీలోని ఆ కసిని ఎప్పటికీ పోగొట్టుకోకు, మాక్సిమో.
ఆ ఆశావాదాన్ని, ఉత్సాహాన్ని ఎప్పటికీ వదులుకోకు,
ఎందుకంటే నీలో ఉన్న ప్రత్యేకతలు అవి.
థాంక్స్, డాన్ పాబ్లో.
ఆ మాట వినడం చాలా సంతోషంగా ఉంది, ముఖ్యంగా నా మార్గదర్శకులైన మీ నుండి.
నాకైతే, మన మధ్య ఉన్న బంధం అంతకంటే బలమైనది అనే అనిపిస్తుంది.
చూడు, నేను, నా కొడుకు కలిసి కొగ్నియక్ తాగడం మా ఆనవాయితీ.
ఇక నుండి ఈ అన్యేహో మన డ్రింక్ అవుతుంది.
ఏమండి, డాన్ పాబ్లో...
ఓహ్, మాక్సిమో కూడా ఉన్నాడు.
ఎంజాయ్ చేస్తున్నారు, భలే ఉంది!
ఏమైంది, డూల్సే?
నేను వచ్చే వారం "కీన్సే అన్యోస్" కి సిద్ధం అవుతుండగా,
ఇన్వెంటరీలో కొన్ని అవకతవకలు జరిగాయి అని తెలిసింది.
మన మద్యం ఆర్డర్లతో ఇక్కడి సరుకు సరిపోవడం లేదు.
- హోటల్ నుండి ఎవరో దొంగిలిస్తున్నట్టు ఉన్నారు. - నాకు కూడా అదే అనిపించింది.
- అయితే మనం... - మాక్సిమో, నాతో రా.
మనం వెంటనే ఇది ఎవరి పనో తెలుసుకోవాలి.
బహుశా ఆయనకు ఈ ముఖ్యమైన పనిలో తాను బలంగా నమ్మే సహాయకుడి సాయం కావా...
అయ్యో, ఇది తలుపు కాదు.
నాకు తెలుసు, కానీ నీకు తెలుసా?
సరేనా? బై, డూల్సే!
మీరు ఇంతకంటే బాగా మాట్లాడాలి.
అంటే, నేను మత్తులో ఉన్నప్పుడు సరిగా హేళన చేయలేను.
కాదు, నేను దీని గురించి మాట్లాడుతున్నా. మీ స్పీచ్.
ఇది అస్సలు పర్సనల్ గా అనిపించడం లేదు.
నిజం చెప్పాలంటే, అసలు ఇవి మీ మాటల్లాగే లేవు.
ఎందుకంటే నేను అది ఒబామా స్పీచ్ రైటర్ తో రాయించాను.
- లేదు! - మాక్సిమో!
అందుకే ఇందులో "ఆశ" అని ఇన్ని సార్లు ఉంది.
సరే, ఇదంతా వదిలేసి
మీరు నాతో ఇంత వరకు చెప్తున్న కథను అందరికీ చెప్తే బాగుంటుంది.
అది అస్సలు మంచి ఐడియా కాదు, హ్యూగో.
ఊరుకోండి.
ఒకటి చెప్పనా?
నాకు ఉన్నట్టుండి అన్యేహో తాగాలని ఉంది.
ఆ రోజు నాకు ఏమైందో బాగా గుర్తుంది.
నేను లొరేనా గురించి, అలాగే ఆమె తాతయ్య కథ గురించి ఆలోచించకుండా ఉండలేకపోయా.
ఆయన లాంటి తాత ఉండగా
నాలాంటి వాడితో ఉండటం ఆమెకు నిజంగానే నచ్చుతుందా అన్న ఆలోచన
నా మనసులో నుండి పోలేదు.
ఆగండి. సరే,
అంటే మీరు నిజంగానే ఆ రోజున ఒక భూతాన్ని చూడగా,
ఆయన మిమ్మల్ని చూసి నిరాశపడ్డాడా?
ఇందులో వింతైన విషయం ఏముంది?
మెక్సికోలో అందరికీ భూతాలు కనిపిస్తూ ఉంటాయి.
నువ్వు నీ సంస్కృతికి దగ్గర కావడం చాలా ముఖ్యం, హ్యూగో.
ఇకపోతే నేను ఆ రోజు ఎటు చూసినా, ఎవరో ఒకరు నన్ను...
ఈ మాట ఎలా చెప్పాలో తెలీడం లేదు.
నువ్వు మేకప్ ఎందుకు వేసుకున్నావు?
నేను కిడ్స్ క్లబ్ లో ఒక షిఫ్ట్ లో పని చేస్తున్నా.
తెలుసు కదా, నా ఐడియా వల్ల పుట్టిన విభాగం.
హెక్టర్, నువ్వైతే నన్ను వివరించడానికి ఏ పదాలు వాడతావు?
ఓహ్, నాకు ఈ ఆట చాలా ఇష్టం!
సరే...
చిరాకు తెప్పిస్తావు, విసిగిస్తావు, భయపడతావు, తికమకపడతావు, నీతో వేగడం కష్టం, అహంకారం ఎక్కువ...
- అతిచేస్తావు. - హెక్టర్, ప్లీజ్!
నాకున్న మంచి లక్షణాలు మాత్రమే చెప్పు.
ఆహ్, సరే, అది కాస్త కష్టం,
కానీ ముచ్చటైనోడివి, మంచోడివి, నీతో మాట్లాడటం సులభం, అర్థం చేసుకుంటావు, చురుకుగా ఉంటావు, టీనేజర్ లా ఉంటావు.
హేయ్, అది మంచి లక్షణం కాదు.
దానర్థం నువ్వు పెద్దోడివి అవుతున్నావని!
ఇక ఉంటాను, నా ముద్దొచ్చే, అమాయకమైన, గుండ్రని ఆకక్తికరమైన ఫ్రెండ్!
అప్పుడే నేను నా మగతనాన్ని లొరేనాకి చూపించాలి అని అనుకున్నాను.
1980లలో అహంకారంతో నిండిన
మగతనం అలాగే కాలం చెల్లిన సాంప్రదాయక లింగపరమైన నిబంధనలు చాలా ఎక్కువ.
నాకు నువ్వు అన్నది ఒక్కటి కూడా అర్థం కాలేదు.
ఓహ్, అమ్మో, ఫుల్ బాటిల్ తో వచ్చాడు.
ఇక పరిస్థితి మారుతుంది.
మీ స్పీచ్ లో ఏమని మాట్లాడాలో తెలిసిందా?
లేదు.
కానీ ఈ అన్యేహో అందుకు సాయం చేస్తుందని అనిపిస్తోంది.
అయితే మీ కథను చెప్పడం కొనసాగించవచ్చు కదా?
అప్పుడు మీకు ఏమని చెప్పాలో తెలిసే అవకాశం ఉంటుంది.
సరే.
కానీ, హ్యూగో, ఇక నడుం కట్టుకుని రెడీగా ఉండు,
నీ సీట్ బెల్టు పెట్టుకో, లేదా ఆ తెల్లోళ్ళు అస్తమాను అంటుంటారు కదా
దృష్టి పెట్టు, బాబు.
డూల్సే చెప్పింది నిజమే. లెక్కల్లో తేడా ఉంది.
ఎవరో దొంగతనం చేస్తున్నారు.
అంత పని చేయగలవారు ఎవరు ఉన్నారు?
బెటో! బెటో! బెటో! బెటో!
ఓహ్, బెటో...
నేను ముందే ఊహించి ఉండాల్సింది.
నాకు అనిపించింది. కానీ ఇది నిజం అయ్యుండకూడదు అనుకున్నా.
సరే, ఇలా అయితే కష్టం. మనం వాడికి వార్నింగ్ ఇవ్వాలి!
లేదు, మాక్సిమో.
కస్టమర్ల నుండి భారీ టిప్స్ ఆశించి ఫ్రీగా షాట్ లు,
అలాగే ఇతర "బెటో-ప్రోత్సాహకాలు" ఇవ్వడం గురించి
నేను బెటోని ఎన్నో ఏళ్లుగా చాలాసార్లు హెచ్చరించాను.
మన చిలకీయస్ ని ఉచితంగా ఎప్పుడూ ఇవ్వము.
అయితే మనం ఏం చేయాలి?
అతను నీ ఫ్రెండ్ అని నాకు తెలుసు, కానీ బెటోని ఇక పంపేయాలి.
మీరు అతన్ని పనిలో నుండి తీస్తారా?
కాదు, మాక్సిమో.
నువ్వు తియ్యాలి.
నేనా? అంటే, నేను చెప్పాలా?
- నేనే ఎందుకు? - క్షమించు.
ఈ ఉద్యోగంలోని అత్యంత కఠినమైన విషయం ఇదే,
కానీ ఇది చేయక తప్పదు.
సరే. అలాగే.
నేను చెప్తాను.
అప్పుడు నేను నా ఫ్రెండ్ ప్రిన్స్ తో ఇలా అన్నా, వర్షం గురించి రాయొచ్చు కదా?
హేయ్, మిత్రమా. ఇవాళ ఫ్రీగా షాట్స్ ఇస్తున్నాం!
లేదు, ఇక్కడ ఏదీ ఫ్రీగా ఇవ్వకూడదు. అదే మనకొచ్చిన సమస్య.
మనం వెంటనే మాట్లాడుకోవాలి!
బెటో, నిజం చెప్పు, కస్టమర్ల నుండి అధిక టిప్స్ ఆశించి ఫ్రీగా డ్రింక్లు పోస్తున్నావా?
అవును.
అందుకు నేను చాలా, చాలా, చాలా సారీ.
అంటే, మా అమ్మమ్మ ఇలా చేయొద్దని నాకు చెప్పింది, ఆమె చెప్పిందే నిజం అనుకో,
కానీ నేను ఆమెతో, "బామ్మా, మనకు డబ్బు కావాలి. నీకు ఆరోగ్యం బాలేదు కదా" అన్నాను.
ఓహ్, అయ్యో, ఆమె ఆరోగ్యం బాలేదా?
అదంతా అనవసరం.
ఆమెపై ప్రేమ ఉన్నంత మాత్రాన ఇలా
నేను... నేను ఎలాగైనా ఆమెకు సాయం చేయాలని ఇలా చేశాను.
అంటే, నువ్వు ఆమెతో ఇంట్లో ఎక్కువ సేపు గడిపి ఆమెకు సాయం చేయొచ్చు కదా?
నా ఆశ కూడా అదే, కానీ ఆమెకు మందులు కావాలంటే నేను ఈ ఉద్యోగం చేయక తప్పదు.
పైగా ఆమె ఒంటరిగా ఏం లేదు. ఆమెతో పాటు తన చీగల్ ఉంది.
అది సగం చివావా ఇంకా సగం బీగల్ కుక్క, భలే చురుకు. పాపం చిట్టితల్లి.
ఆగు, కుక్కకి కూడా ఆరోగ్యం బాలేదా?
దానికి బ్రతికి ఉండాలన్న ఆశ పోయింది అని నాకు అనిపిస్తుంది, సరేనా?
వాళ్ళ ఇల్లు తగలబడిపోయినప్పుడు.
ఓహ్, దేవుడా, సరే.
ఇలా చూడు, బెటో,
మీ బామ్మ, ఆమె కుక్క అలాగే వాళ్ళ ఇంటి గురించి నాకు బాధగానే ఉంది,
కానీ ఇలా దొంగిలించడాన్ని మేము ఊరికే వదిలేయలేం, కాబట్టి...
ఇలా ఇంకెప్పుడూ జరగనివ్వకు. ఇదే నీ ఆఖరి హెచ్చరిక అనుకో.
మళ్ళీ ఇలా జరగదు. నీకు చాలా థాంక్స్, మ్యాక్సీ.
- నాతో రా, నీకు ఉచితంగా ఒకటి ఇస్తాను. - లేదు, బెటో, మనం ఇలా ఇస్తే నష్టపోతాం.
ఆపు!
మాక్సిమో?
నువ్వు మెమో చెల్లిని చిత్తు చేయడానికి పనికి వెళ్ళావు కదా?
హలో, బంగారం.
- అమ్మా? - అవును.
మా "వాస్తవాల ద్వారం" గురించి నీకెలా తెలుసు?
ఆ పేరు మాక్సిమో పెట్టాడు, నేను కాదు.
నేను మీ గదులు శుభ్రం చేస్తుంటా. నాకు అంతా తెలుసు.
మనం ఇలా మాట్లాడుకుంటే, నేను మొహం అదోలా
పెట్టినప్పుడు నువ్వు చూడాల్సిన అవసరం ఉండదు అనుకున్నాను.
అమ్మా, నీకు అర్థం కావడం లేదు!
నీతో ఇలా గోడలో నుండి మాట్లాడాల్సిన అవసరం రావడమే నాకు ఇష్టం లేదు.
అయితే నేను అక్కడికి వస్తా,
మనం నెమ్మదిగా మాట్లాడుకోవచ్చు.
నువ్వు ఇవాళ నాకు ఆమె పేరు చెప్పు,
- తర్వాత రేపు మనం... - అది అంత సులభం కాదు.
నాకు నా జీవితంలోని ఏ భాగం రహస్యంగా ఉంచడం ఇష్టం లేదు.
కానీ నిన్ను నేను ఇంకా నమ్మలేను.
నేను... నేను ఇప్పుడు ఒకటి తీసుకుంటాను,
కానీ బహుశా నేను... ఒకేసారి 12 మోయగలను అనుకుంట.
వింతగా ఉంది. కానీ నీకు ఆ బలం ఉందని నేను నమ్ముతా.
ఇక్కడ ఉన్నది ఇవ్వండి, సర్. నాకు సలాడ్ ఇవ్వండి, ప్లీజ్.
ఎవరికో బాగా ఆకలిగా ఉన్నట్టు ఉంది.
నాకు పులుసు అలాగే అన్నం కూడా కావాలి.
అది బ్రొకోలి కదా? అది కూడా ఇవ్వండి.
హేయ్!
హేయ్, హేయ్. హేయ్!
నా పిల్ల ఉండగా మధ్యలో వచ్చావా?
ఓహ్, లేదు. క్షమించు. కావాలంటే ముందు మీరు తీసుకోండి. నాకు ఈ భోజనం ఎలాగు నచ్చదు.
లేదు, లేదు, లేదు!
నా పిల్లను దాటుకుని ఎవరూ వెళ్ళడానికి వీలు లేదు!
మెమో, శాంతించు!
ఏం పర్లేదు, బంగారం. నేను నీ గౌరవాన్ని కాపాడుతున్నా!
పాకో, ఆ ట్రేని ఇవ్వు.
- లేదు, ఎందుకు? - దాని నాకు ఇవ్వు!
ఎందుకు?
నాకు ఆ ట్రే ఇచ్చేయ్!
నాకు రక్తం వస్తోంది!
కాపాడండి! నాకు రక్తం వస్తోంది!
నాకు రక్తం వస్తోంది!
కొంచెం పులుసు అలాగే సలాడ్ ఇవ్వండి, ప్లీజ్.
సరే, చాడ్.
నేను నిన్ను సిద్ధం చేయాలి అనుకుంటున్నా, ఎందుకంటే నువ్వు ఈయన్ని గుర్తుపట్టొచ్చు.
ఈయనే మీ నాన్న.
ఇతను ఎవరు?
నీకు ఇతను ఎవరో తెలీదా?
అంటే, ఇతను మెక్సికోకి ప్రధాన మంత్రి లాంటోడా?
ఓరి, దేవుడా, నేను రహస్యంగా మెక్సికన్ వాడినా?
కాదు!
ఈయన చరిత్రలోనే అతిగొప్ప సినిమా అని అందరూ భావించే సినిమా తీసిన వ్యక్తిగా గుర్తింపు పొందిన
ఒక పేరుగాంచిన అమెరికన్ యాక్టర్ అలాగే డైరెక్టర్.
ఓరి, దేవుడా! నా తండ్రి పోర్కిస్ సినిమా డైరెక్షన్ చేశాడా?
నీకు ఇంట్లో చదువు చెప్పి తప్పు చేసా.
నేను చెప్పేది విను.
నేను నటించిన ఒకే ఒక్క సినిమాలో ఇతనితో కలిసి పనిచేశా,
నా వృత్తికి అపకీర్తి తెచ్చిన విషయం బయటపడటానికి ముందు.
అతని వృత్తికి ఏమీ కాలేదు అనుకో.
అంటే, నాకు ఇంకా ఆయనతో మాట్లాడాలనే ఉంది.
తప్పకుండా. నేను అర్థం చేసుకోగలను.
హలో. మీకు ఏం కావాలి?
హలో. నేను డయాన్ డేవిస్ ని. ఆయనతో మాట్లాడటం వీలుపడుతుందా?
ఆయన కొడుకు ఆయనతో మాట్లాడాలి అనుకుంటున్నాడు.
మీకు విషయం ఇంకా తెలీదు.
స్టేట్స్ లో ఈ విషయం న్యూస్ లో బాగా ప్రసారం అయింది.
ఆయన కొన్ని వారాల క్రితం చనిపోయారు.
మీకు చెడ్డ వార్త చెప్పడం బాధగా ఉంది.
ఆయన చనిపోయాడా?
చాడ్, నన్ను క్షమించు. నాకు తెలీదు.
నీకెందుకు తెలుస్తుంది, అమ్మా?
అంటే, నువ్వు ఆయనతో మాట్లాడటం లేదు కదా. పైగా నేను కూడా మాట్లాడటానికి ఒప్పుకోలేదు.
చాడ్, నన్ను నమ్ము. నేను ట్రై చేశా.
ఓహ్, ట్రై చేశావా? ఊరుకో!
నేను ఆయనకు ఫోన్ చేయడానికి ప్రయత్నించిన ప్రతీసారి, నువ్వు నన్ను చేయకుండా ఆపేదానివి.
ఇప్పుడు ఆయన పోయాడు.
ఇదంతా నీ తప్పే, సరేనా?
నేను ఆయన్ని కలవడానికి కుదరలేదు, ఇక ఎప్పటికీ నేను ఏంటో తెలుసుకోలేను.
అయ్యో.
ఇప్పుడు నువ్వు గొడవలు మొదలెడుతున్నావా?
అసలు నువ్వు ఎవరివి? నా ఎక్స్ ల అందరిలాంటి వాడివా?
నన్ను క్షమించు. నేను...
నువ్వు మీ తాతయ్య గురించి నాకు చెప్పినప్పటి నుండి, నాకు ఎలా అనిపిస్తోంది అంటే...
బహుశా నువ్వు ఆశపడే మగాడిని నేను కాకపోవచ్చు ఏమో అనిపిస్తోంది.
నువ్వు ఏం మాట్లాడుతున్నావు?
చూడు.
నేను పనిముట్లు ఉన్నా ఇల్లు కట్టలేను,
ఇక ఉత్తి చేతులతో నా వల్ల అస్సలు కాదు.
నేను మీ తాతయ్యలాగ మాచో మగాడిని కాదు.
అది మంచి విషయం!
కానీ ఆయన ఒక తోడేలుతో పోరాడారు అన్నావు కదా!
ఆయన అబద్ధాల కోరు, మెమో!
నేను నీకు నిజం చెప్పకపోవడానికి ఒకే ఒక్క కారణం ఏంటంటే...
"దియా దే మ్యుఏర్తోస్" రోజున చనిపోయిన వారి గురించి చెడ్డగా చెప్పకూడదు అని.
ఓహ్, నేను అది అర్థం చేసుకోగలను.
మగాళ్లు పురుషాహంకారాన్ని చూపుతూ
సమయం వృధా చేయడానికి బదులు నీలాగా దయగా, మంచిగా ఉంటే
మన ప్రపంచం ఇంకెంత అందంగా ఉంటుందో తెలుసా?
అంటే, అలా ఉండి ఉంటే నా మిడిల్ స్కూల్ అనుభవం నిజంగా చాలా బాగుండేది.
ఒక విధంగా ఉంటేనే మగతనం కాదు, మెమో.
నాకైతే, నిజమైన "మాచో" మగాడు అంటే ఉదార స్వభావంతో,
తన స్నేహితులకు సాయపడుతూ,
తమ ప్రవర్తన ద్వారా చుట్టూ ఉన్న వారందరినీ
సంతోషపెట్టే వాడే.
అంటే అచ్చం నీలాంటి వాడు.
నిజంగా అంటున్నావా?
అవును, బంగారం!
అందుకే నువ్వంటే నాకు ప్రేమ.
అందుకే నేను నిన్ను ఎంచుకున్నాను.
నేను కూడా నిన్నే ఎంచుకున్నాను!
ఇలా రా, బంగారం!
ఎలా జరిగింది?
ఏం జరగలేదు.
నన్ను క్షమించండి, కానీ బెటో వాళ్ళ బామ్మ అలాగే ఆమె కుక్కకి...
నీ ఉద్దేశం వాడు వారం రోజుల సెలవుల కోసం ఎన్నో ఏళ్లుగా ఆరుసార్లు
చనిపోయింది అని చెప్పిన బామ్మా?
ఏం పర్లేదులే, మాక్సిమో.
ఈ పని చేయడం నీకు ఎందుకు ఇష్టం లేదో నేను అర్థం చేసుకోగలను.
ఇది నీకు కష్టంగా ఉంది.
నువ్వు విశ్వాసం ఉన్న స్నేహితుడివి.
కానీ ఇలా అవుతుందేమో అనే, నేను ఇంకొక ప్రత్యామ్నాయాన్ని ఆలోచించాను.
డూల్సే.
- దయచేసి బెటోని పనిలో నుండి తీసేయ్. - అలాగే.
నేను ఇది నమ్మలేకపోతున్నాను. మీరు డూల్సేని ఎందుకు అడిగారు?
ఎందుకంటే ఈ పనికి ఎవరొకరు కావాలి.
కానీ డూల్సే ఇక్కడికి ఈ వేసవిలోనే వచ్చింది! మీరు ఆమెను నమ్మలేరు!
- ఆమె మీకు ద్రోహం చేస్తుంది, ఒట్టు! - ఆపు, మాక్సిమో.
నేను నా తర్వాత అధికారం పుచ్చుకోవడానికి హెడ్ ఆఫ్ ఆపరేషన్స్ గా
అత్యుత్తమమైన వ్యక్తిని ప్రకటించబోతున్నా.
సరే. దాన్ని కింద పెట్టు! అది కంపెనీకి సంబంధించింది!
కొంచెం...
అందుకు నేను లేనప్పుడు
ఇలాంటి కష్టమైన నిర్ణయాలు తీసుకోగల వ్యక్తి నాకు కావాలి.
అంటే, అది నేనే! ఆ వ్యక్తిని నేనే!
అంటే, ఈసారి అలా చేయలేకపోయా!
కానీ ఇది చేయగలనని మాట ఇస్తున్నా!
మాక్సిమో, నువ్వు అలాంటోడివి కాకపోవడం వల్ల నష్టం ఏం లేదు.
నువ్వు ఎలాంటి వాడివనే విషయాన్ని మార్చలేవు.
మార్చకూడదు కూడా.
దాన్ని కింద పెట్టు!
బెటో! బెటో!
మీ బామ్మ విషయంలో నాకు బాధగా ఉంది.
ఆమె బ్రతికే ఉంది.
ఇది నా చచ్చిపోయిన పిల్లి కోసం చేస్తున్నా.
ఇది నేను ముందెప్పుడూ కలవని మా నాన్న, ఆయన చచ్చిపోయారని ఇప్పుడే తెలిసింది.
అయితే ఆయన్ని అక్కడ పెట్టు.
ఇక్కడి సంప్రదాయంగా చచ్చిపోయిన వారికి ఇష్టమైన కొన్ని వస్తువులను
సమర్పణగా నువ్వు అక్కడ పెట్టొచ్చు.
అందుకే నేను ఈ బట్టర్ తెచ్చా.
ఇది దానికి చాలా ఇష్టం.
నేను నిన్ను మిస్ అవుతున్నా, మంటకిల్లా.
సరే, కానీ మా నాన్నకు ఏం ఇష్టమో నాకు తెలీదు.
ఇది వింతగా ఉంది. నేను బాధపడతానేమో అనుకున్నాను, కానీ నాకు బాధగా లేదు.
అందులో ఆశ్చర్యం ఏం లేదు.
అతను నిన్ను చూడటానికి ఒకసారి కూడా రాలేదు.
ఒక్కసారి కూడా.
నువ్వు అన్నది నిజమే.
కానీ మిస్ డేవిస్, నీకోసం ఇక్కడే ఉంది.
బయట పూల్ దగ్గర నీకు ఆమె ఈత నేర్పుతుంటే చూడటం నాకు ఇంకా గుర్తుంది.
ఆమె చివరికి నీకోసం ఈ హోటల్ ని కూడా కొని ఇచ్చింది.
ఆమె ఒక్కరే ఇద్దరు తల్లిదండ్రుల పని చేసింది.
అది నిజమే.
థాంక్స్, లూపె.
ఇక దొబ్బెయ్.
నేను నా పిల్లిని స్మరించుకుంటున్నాను.
థాంక్స్, లూపె.
నువ్వు కూడా ఇక దొబ్బెయ్.
అమ్మా!
నువ్వు నాకు ఈత నేర్పించావు!
అది నిజమే. నేను నేర్పించాను.
అది నీకెలా గుర్తుంది?
లూపె చెప్పింది.
ఆ తర్వాత నువ్వు నాకు నేర్పిన మిగతా విషయాలు అన్నీ నాకు గుర్తొచ్చాయి.
నా షూ లేస్ కట్టడం నేర్పించడం లాంటిది.
అలాగే మనకు మంచి టేబుల్ ఇచ్చేలా హెడ్ వెయిటర్ కి 20 డాలర్లు టిప్ ఇవ్వాలన్న విషయం కూడా.
అలాగే ఎట్టిపరిస్థితుల్లో మెడకు మాయిశ్చరైజర్ ఖచ్చితంగా రాయాలన్న విషయం కూడా.
అది ఒక బ్యూటీ రహస్యం.
నేను కోల్పోయిన విషయాల మీద దృష్టి పెట్టి, నాకు ఉన్న వాటిని గమనించలేదు.
నన్ను ఏది ఏమైనా ప్రేమించే అమ్మ ఉందన్న విషయం.
ఓహ్, నా బంగారు.
నేను మీ నాన్నను చాలా, చాలా సార్లు సంప్రదించాను తెలుసా.
కానీ ఆయన... ఆయనకు మనల్ని కలవడం ఇష్టం లేదు.
అందుకు నాకు చాలా బాధగా ఉంది.
- నేను నీకోసం ఇంకా చేసి ఉండాల్సింది. - అమ్మా, నువ్వు నాకు ఇప్పటికే చాలా చేశావు.
నువ్వు నా పనికిమాలిన తండ్రిని కాపాడిన పరిశ్రమ నుండి నన్ను కాపాడటానికి
ఆ పరిశ్రమను వదిలేసావు కూడా.
అంటే, ఆయన ఆస్కార్ గెలిచాడు అనుకో.
ఏ సినిమాకి ఆస్కార్ ఇచ్చి ఉండాల్సిందో తెలుసా? వియర్డ్ సైన్స్.
నేను కూడా ఒక అమ్మయిని చేయయగలిగితే బాగుండు.
అంతరాయం కలిగించకండి!
ట-డా!
ఎందుకు "ది సెయింట్" లాగ రెడీ అయ్యావు?
ఎందుకంటే నేను మాక్సిమో వాళ్ళ బాస్ దగ్గరకు డాన్స్ క్లాసులకు వెళ్తున్నాను.
ఆ తెల్లావిడా?
ఎందుకు?
ఎందుకంటే...
ఈమధ్య నీకు అలాగే మాక్సిమోకి ఇక నా అవసరం లేదేమో అనిపించడం మొదలైంది.
అందువల్ల నాకు కొంచెం భయం వేసింది.
అలాగే ఇక పనికి తప్ప
నాకు వేరే లక్ష్యం ఏం లేదన్నట్టు అనిపించింది.
కానీ ఈ పని చేయడం వల్ల నాకు చాలా సంతోషంగా ఉంది.
అది మంచి విషయం.
అలాగే వింతైన విషయం కూడా.
కానీ ఎక్కువగా మంచి విషయమే.
బంగారం, నేనే కొన్ని రహస్యాలను దాస్తున్నప్పుడు నువ్వు నీ రహస్యాలు నాకు చెప్పి నన్ను నమ్మాలి అని
నేను ఆశించకూడదు అని నాకు అర్థమైంది.
నన్ను డిబేట్ లో ఓడించిన అమ్మాయి గుర్తుందా?
- ఆ పొగరుబోతు పిల్లా? - అవును!
ఆమె పేరు ఐడ,
ఆమెను హూలియా షాప్ ఓపెనింగ్ లో చూసాను.
అమ్మా, నాకు భలే సంతోషం వేసింది.
ఆమె నా చెయ్ మీద తన నంబర్ రాసింది కూడా.
ఓహ్, బంగారం, అలా చేస్తే ఆ ఇంకు విషపూరితం కాగలదు.
కాదు! ఆ రోజు మేము సముద్రంలో స్నానం చేయడానికి వెళ్ళాం,
కాబట్టి ఆ నంబర్ చెరిగిపోయింది,
- మిగతాది ఇక్కడ రాసాను. - ఓహో.
ఇప్పుడు తన పూర్తి నంబర్ లేదు కాబట్టి నేను తనకు ఫోన్ చేయలేను.
అందుకే నువ్వు ఆమెను ఆ డిబేట్ లో కలిసినప్పుడు నిరాశగా కనిపించావు...
ఆ తర్వాత ఆ రోజు ఇంకా దారుణంగా తయారైంది.
అందరూ నా మీద ఇంకా కోపంగా ఉండటానికి కారకమైన వాటికి అదే మొదలు అనొచ్చు.
నేను తప్పు చేశా. ఇది చాలా దారుణం.
నేను హెడ్ ఆఫ్ ఆపరేషన్స్ ఉద్యోగాన్ని డూల్సే చేతిలో పెట్టినంత పని చేశా.
- ఏంటి? - అబ్బా,
నాకు అవకాశం దొరికినప్పుడే నేను బెటోని పనిలో నుండి తీసేయాల్సింది.
నాకు తెలుసు! నువ్వు నన్ను తీసేయాలని అనుకున్నావు.
కాబ్రోన్!
నేను నా మంచి ఫ్రెండ్ లిన్-మాన్యుయెల్ కి ఇందాకే ఈ కథ చెప్పాను.
బెటో. హేయ్... బెటో! బెటో! బెటో!
బెట...
సరిపోయింది. ఇప్పుడు హూలియాలాగే ఇంకొక వ్యక్తికి నా మీద కోపంగా ఉంది.
మాక్సిమో, నీ మాటలు నీకైనా వినిపిస్తున్నాయా?
ఈ ప్రదేశం నిన్ను మార్చేయడానికి ముందు నువ్వు జాగ్రత్తపడితే మంచిది.
- అలా ఏం జరగడం లేదు. - అవునా?
ఎందుకంటే నువ్వు ఇక్కడ మంచి పేరు కోసం మీ కుటుంబంతో కలిసి టిఫిన్ తినకుండా పోయావు.
ఇప్పుడేమో నీ ఫ్రెండ్ ఉద్యోగం పోయింది అని బాధపడటానికి బదులు
అతన్ని పనిలో నుండి తీసే అవకాశం రాలేదని భాదపడుతున్నావు!
అది వివరించడం కష్టం. నీకు అర్థం కాదు.
ఓహ్, లేదు, నాకు అర్థమైంది.
నాకు చాలా బాగా అర్థమైంది.
నేను కొంతమంది క్లైంట్స్ తో మాట్లాడాలి.
నేను ఆ రోజు హూలియా మాట విని ఉండాల్సింది, కానీ అది తెలుసుకోలేనంత బాధలో ఉన్నాను.
బెటోని పనిలో నుండి తీయలేదని డాన్ పాబ్లో నా మీద చాలా కోపపడ్డారు.
అందుకు నేను ఆయన్ని నిందించను.
డాన్ పాబ్లో మీ మీద కోపపడలేదు.
ఆయన మీరు మీ వ్యక్తిత్వాన్ని మార్చుకోకుండా నిలబడినందుకు సంతోషపడ్డారు.
మీరు ఇన్నేళ్ళుగా తప్పుగా అనుకుంటున్నారు.
ఆయన మీకు ఏం చెప్పాలని చూశారో అది మీకు అర్థం కాలేదు.
థాంక్స్, డాన్ పాబ్లో.
లొరేనా!
డాన్ మాక్సిమో.
ఇక మీ వంతు వచ్చింది.
సి.
నేను ఏమని చెప్పాలి?
మీ మనసులో ఉన్నది ఉన్నట్టు చెప్పండి, టియో.
మీరు ఇది చేయగలరు, టియో.
మారియానో నన్ను మాట్లాడమని అడిగినప్పుడు,
నేను కాస్త విముఖంగానే ఉన్నానని ఒప్పుకోవాల్సిందే.
కానీ తర్వాత అది డాన్ పాబ్లో అడిగిన విషయం అని తెలిసాక,
నాకు అనిపించింది...
"అతిథి ఏం కావాలని కోరితే అది జరుగుతుంది."
అందుకే నేను ఇలా నిలబడ్డాను,
డాన్ పాబ్లో 30 ఏండ్ల క్రితం నాకు నేర్పడానికి ప్రయత్నించిన
పాఠాన్ని ఇప్పటికి నేను అర్థం చేసుకున్నాను.
కొన్నిసార్లు మనం దాచి ఉంచే రహస్యాలు మనం ఎంతో
ప్రేమించే వారిని బాధపెడతాయని.
రోస్ బడ్?
ఈ సినిమా అంతా ఒక స్లెడ్ గురించా?
దేవుడా, ఈ సినిమా చాలా దారుణంగా ఉంది.
అవును.
అవును, ఇది దారుణంగానే ఉంది.
అలాగే మన భయాలను మనం ఎదుర్కొని,
మన అభద్రతలను పంచుకున్నప్పుడు,
అవి మనల్ని దగ్గర చేస్తాయి అని.
ఈ మధ్యన నాకు ఒకటి తెలిసొచ్చింది,
మనల్ని అందరికంటే ఎక్కువగా ప్రేమించేవారు
మనతో మనం నిజాయితీగా ఉండాలి అని కోరుకుంటారు.
డాన్ పాబ్లో
నేను అరెనల్ వీధి నుండి వచ్చిన అదే కుర్రాడిగా ఉండలేకపోయినందుకు క్షమించండి.
మీ ఆఫీసులోకి ధైర్యం చేసి
మిమ్మల్ని ఉద్యోగం కోసం అడిగిన మాక్సిమో ఎలాంటోడో
నేను మర్చిపోయా.
కానీ నా ఆశ...
జరిగిన విషయాలను సరిచేయడానికి సమయం మించిపోవడం అనేది ఉండదు
అనే విషయాన్ని మీ నుండి నేర్చుకోవాలని, డాన్ పాబ్లో.
అందుకే నేను ఇక్కడికి వచ్చాను,
మీ అందరి ముందు నిలబడ్డాను,
నా లాస్ కొలీనాస్ కుటుంబం ముందు,
క్షమాపణలు అడగడానికి.
నేను గతంలో చేసిన తప్పులకు, ఆ తర్వాత చేసినవాటికి
మిమ్మల్ని క్షమాపణలు అడుగుతున్నాను.
అంతిమంగా ఇకనైనా
మన తప్పులు మనల్ని నిర్వచించవు అని
మీ నుండి నేర్చుకోవాలనుకుంటున్నా, డాన్ పాబ్లో.
అలాగే ఈసారి,
నేను మీరు నేర్పిన సరైన పాఠాలను నా మనసులో పదిలం చేసుకుంటా.
థాంక్స్.
చీర్స్!
పలోమ?
హూలియా?
సబ్ టైటిల్స్ అనువదించింది: జోసెఫ్